**Жүргізуші :** Құрметті қонақтар,ұжымдастар! Көктеммен бірге келетін аналар мерекесі және амал мерекесіне қош келдіңіздер.

Ана десем - алғыс алам халқымнан,

Ана десем – теңіз болам шалқыған,

Ана десем – ашылады қабағым,

Ана десем – әділдікті ұғамын!

Біз ғана емес қадір тұтқан бабалар,

Аналардан туған кейбір даналар,

Ана деген – тіршіліктің тірегі,

Армысыздар қасиетті аналар!

**Жүргізуші :** Аналар мерекесіне арналған «Супер аналар» сайысын бастауға рұқсат етіңіздер.Сайысты сахналық қойылым ретіндетамашала- ңыздар! Ертеде бір хан мен оның қызы өмір сүріпті.

**Хан:** Ой мына ханшайым ойыншығын жинауға, ұқыптылыққа қашан үйренеді екен? Ханшайым ойыншықтарыңды жина?

**Ханшайым:** Жоқ, жинағым келмейді, ештеңе де істегім келмейді, менің күтушілерім қайда? Сол кезде күтушілері келіп ханшайымның ойын- шықтарын жинайды.

**Хан:** Енді саған күтуші емес, сені ұқыптылыққа, ептілікке, өнерге, қа- зақтың салт-дәстүрін үйрететін тәлімгер керек.Сонда сен супер ханша -йым боласың.

**Ханшайым:** Әке мен супер емеспін. Мені мың патшалықта ешкім су- пер деп атамаған.

**Хан:** Қызым-ау, «Супер» деген қазіргі жастардың сөзі ғой, ол – керемет деген сөз. Сен кереметсің ғой, қызым! Қызым-ау, бұл патшалықта сенен керемет ешкім жоқ қой.

* Менің уәзірім қайда? Мен жаңа жарлық шығарамын.

**Уәзір**: - Уа, хан ием не бұйрық?

**Хан:** Менің жарлығым бойынша ең ақылды, ең шебер,ең өнерлі аналар- дың арасында өзімнің ханшайымыма тәлімгер таңдау үшін «Супер ана- лар» сайысын өткізуге жарлық етемін. Кім жеңімпаз атанса, сол менің ханшайымыма қазақтың салт-дәстүрін үйрететін, өнерге баулитын тә- лімгер етіп аламын.

**Уәзір**: Уа, халайық ханның жарлығын тыңдаңыздар! Ханшайымға қа- зақтың салт-дәстүрін үйрететін, өнерге баулитын тәлімгер таңдау үшін сарайымызда «Супер аналар» сайысын өткізуді жариялайды. Патшалы-ғымыздағы барлық аналар қатысуына рұқсат етіледі. Келіңіздер, бағы- ңызды сынап көріңіздер! Ханның жарлығынан құр қалмаңыздар!

**Жүргізуші :**

* Уа, хан ием көптен күткен көктем мезгіліндегі өткізгелі жатқан сайысымызды бастауға рұқсат етіңіз!

**Хан:** Рұқсат,рұқсат

**Жүргізуші :**

Ал халайық ықыласпен демелік,

Аналардың бүгінгі сайысын көрелік

Ақылы мен сымбатына қарап біз

Әділдікпен бағаларын берейік

Ханның бұйрығы бойынша «Супер аналар» сайысына ашық деп жариялай- мыз!

**Жүргізуші :**

«Супер аналар» сайысына қатысушылардың ақылдылығын, өнерін, шеберлігін бағалау үшін әділ қазылар алқасымен таныс болыңыздар. Әділ қазылар алқасын сайлап алайық.

1.Балабақшамыздың меңгерушісі: Дүйсенова Нағима Жанабаевна

2.Балабақша әдіскері: Сариева Тілектес Сапарбайқызы

3.Балабақша медбикесі: Клаубаева Баян Майлыбаевна

4. Балабақша шаруашылық меңгерушісі: Әскербаевна Шұғыла

5. Балабақша қоймашысы: Койкенова Нағима Кудайбергеновна

**Жүргізуші** :

Ендеше сайысқа қатысатын ару аналарымызды ортаға шақырайық

Сонымен «Супер аналар» сайысының бөлімдерімен танысамыз:

1 «Өзім туралы мәлімет» таныстыру кезеңі слайд арқылы. (2-3 минут)

2 «Өнерлі өрге жүзер» (ән-күй,би,монолог,сахналық қойылым,пародия)

3 «Кімнің ойы ұшқыр» салт-дәстүрге қатысты сұрақтар.

4 «Тұлғасына сән киім жарасады» киім үлгісін көрсету

5 «Ас адамның арқауы» ұлттық тағамдарды дәріптеу

**Жүргізуші :** Гүл көңілдер қуанышпен өнерлі,

Көздерінен жалын нұры төгілді,

Жыр ұшқындап тұр ғой әне үнінен,

Көпшілікке таныстыршы өзіңді?-деп сайысымыз- дың бірінші «өзі туралы мәлімет» таныстыру кезеңіне береміз.

Қатысушылар слайд арқылы өзін таныстырып өтеді.

**Жүргізуші :** Қазақ халқы өнегелі бай екен,

Өнер деген мол қазына кең екен,

Би билеп, ән айтып, жырламайтын,

Өнерсіз қазақ кім де кім екен,

келесі екінші кезекті «Өнерлі өрге жүзер» кезеңіне береміз.

Қатысушылар ән айтып, күй тартып, топпен және жеке би билеп , монолог оқып, сахналық қойлымдар қойып, белгілі әншілерге пародия жасап өнерлерін көрсетеді.

**Жүргізуші :** Қыздарға әсемдік жарасады,

Ай көркі биіктетер аласаны,

Болмаса сұлу қыз, ару әйел,

Табысып әркімдермен таласады.- келесі кезекте

«Кімнің ойы ұшқыр» кезеңі. Қазақтың салт-дәстүріне қатысты сұрақтар. Әділ қазылар алқасының алдынан қағаз суырамыз.

**1. « Бастаңғы» деген дәстүрдің мағынасын түсіндір.**

*Жауабы: «Бастаңғы» жастардың ата-анасы үйде жоқ кезінде өзінің қатарын шақырып, жегізетін тамағы*.

**2. «Бәсіре» дегеніміз не?**

*Жауабы: Бала туған кезде немесе есі кіріп,оң-солын таныған соң, «сүндет тойына» немесе мектепке барғанда атасы немесе өз әке-шешесі оған тай атайды. Оны «бәсіре тай» дейді. Бала оны ерекше күтімге алады,бағады, үйретеді. Және сол арқылы мал бағуға,еңбекке үйренеді. «Бәсіре» атау бала- ның көңілін өсіреді,өмірге бейімдейді.*

**3 . Ерулік.**

*Жауабы: Басқа жерден көшіп келген көршілерге сол жерде бұрыннан тұратындар ерулік береді, яғни қонаққа шақырады.*

**4. Сыбаға.**

*Жауабы: Құрметті немесе өздерінің жақын-жуығына арнап сақталған кәделі ет мүшелері сыбаға деп аталады.*

**5 . Қол кесер**

*Жауабы: Соғым союшыларға еттен берілетін сыбаға.*

**6 Асар жасау.**

*Жауабы: Қазақы ортада ауқымды да күрделі жұмыстарды ру-қауымның негізгі құрамдас бөлігі біраталардың бірлесе атқару харекетінің атауы.*

*Үлкен, ауыр, көлемді жұмыстарды ауыл, ру адамдары «бір жеңнен қол шығарып» бас қосып, көпшілік болып, бірігіп атқарады. Оның екінші атауы- үме, серне. Асарға шақырылғандар еңбегі үшін төлемақы талап етпейді, асарға шақырушы адам оларға жақсы ас әзірлеп, дастарқан жаяды*.  
**7. Cүйек жаңғырту.**

*Жауабы:Бұрын құда-құдағи болған жақтар қайтадан қыз алысып,қыз берісіп құдалықты одан әрі жалғастырса оны сүйек жаңғырту деп дейді.*

**8. Сауын айту.**

*Жауабы:Бір ауылда,елде үлкен ас,той болатын болса,алдын-ала жан-жаққа хабар жіберіліп,адамдарды соған шақырады.Бұл сауын айту. Яғни,әр жүз,әр ру мұндай асқа қымызын,малын ала келіп,батыр,балуан, ақын,әнші,күйшілерімен өнер көрсетіп,бәйгеге жүйрік аттарын қосып, астың, тойдың жақсы өтуіне жан-жақты қолдау көрсетеді.*

**9. Қазан шегелеу.**

*Жауабы:Жақын туыс,әзіл-қалжыңы жарасқан адамдардың үйіне екі-үш адам бірге барып: «Осы үйдің қазанын шегелей келдік» дейді. Бұл олардың түстеніп,ет жеуге келгендігі.Үйдің әйелі қонақжайлылық танытып ет асып,қонақасы береді.*

**10. Босаға майлау.**

*Жауабы:Жастар шаңырақ құрғанда немесе үй алғанда жақын туған туыстары келіп,жаңа үйдің босағасына май жағу салтын жасайды.Ол осы үй берекелі,майдай жұғымды, көптің үйі болсын деген ниеттен туған.Босағасын майлаған адамға шаңырақ иелері кәде береді.*

**11. Күйеуаяқ.** *Жауабы: Жігіт қалыңдығын алғаннан кейін әдеп бойынша енесін қоша- метпен өз үйіне апарып салады.Ата енесі күйеу баласына ірі мал атай-ды.Мұны «күйеуаяқ» дейді.*

**12.** **Итаяғына салу (дәстүр, ырым)**

*Жауабы:Жас келіншек бір ауылға қыдырып барғанда, не есік көруге шақырғанда әйелдер не үлкен әжелер оған «итаяғына» сал деп сақина, күміс, жүзік сияқты заттар береді. «Итаяғына салу» деген келіншек босанып баланы шаранасынан жуатын суға яғни «шілде суына» әлгіндей күміс жүзік, сақина, күміс түйме сияқты заттарды ыдысқа салып жіберіп, нәрестені жуады. Жуып болғаннан кейін әлгі заттарды сол жердегі әйелдер ырым қылып бөлісіп алып, мәз мейрам болып тарасады.*

**13. Ау жар (салт, айтыс).**

*Жауабы:* *Ұзатылып бара жатқан қыздың «сыңсуы», «қоштасуы» ұлттық тәрбие мектебінің тамаша үлгісі. Алтын ұяны, туған ел жұрттан бөліну, жат босаға аттау оңай іс емес. Осының бәрін тәжірибелі де тәрбиелі халық жылай жүріп ән, жыр түрінде шеберлікпен үйлестіріп жасай білген. Тағы бір қызығы қыз жылап қоштасқанмен ол қайғы емес қуаныш, қимастық сәтінің де белгісі.*

**14. Өңір салу (дәстүр*).***

*Жауабы:* *Отқа шақырумен (кей жерлерде «үй көрсету» немесе «есік ашар» дейді) бірге болып жататын ендігі бір кәде өңір салу. Мұнда ылғи бәбішелер келеді. Ниеттері келінге шашу шашып, құтты болсын айту. Шашудың сыртында өңір әкеледі. Өңір киім, бұйым деп ең құрығанда терме бау немесе жас төсекті басқалар басынбасын деп бүркіт тұяғы, үкі сықылдылар іледі. Бұлардың бәрі отау үйге қажетті, өңін ашатын нәрселер.*

**Жүргізуші** **Халида:** Тұлғасына сән киім жарасады,

Бүкіл әлем таңғалып қарасады – деп келесі ортаға көрікті, сымбатты, инабатты, нәзік супер аналарымызды шақырамыз. Өздерінің сән үлгілерін көрсетеді.

**Жүргізуші Меңдігүл:** Бойларында от бар екен байқадық,

Жүректерде шоқ бар екен байқадық,

Әрқашанда осы шоқты өшірмей,

Жалындатып шарықтаңдар әрдайым

Бесінші кезең «Ас адамның арқауы» . Қатысушылар ұлттық тағамдарды дайындап алып келеді. Және сол тағамдардың қалай, неден дайындала- тынын айтады.

Әділқазылар алқасына сөз берейік. Супер аналар сайысының жеңімпаздарын айту.

**Хан:**Уа, халайық! Жарайсыңдар! Менің қалашығымда өте өнерлі ару- лардың болғанына қуаныштымын. Барлықтарыңа ризамын. «Жүзден жүйрік, мыңнан тұлпар» деген сөз бар. Орталарыңнан жарып шыққан «Супер аналар» сайысының жеңімпазын Ханшайымыма тәлімгер ғылып тағайындаймын.

**Ханшайым:** Әке дұрыс айтасың! Мен де мына аналарды көріп өзім де өнерлі, ақылды, шеберлі болғым келеді.Мен осы тәлімгерім не үйретсе соны үйренуге дайынмын!

**Жүргізуші Халида:**

Сүйсіндірген баршаны өнерімен

Аналардың жүзінен таң нұрланды

Қуандырып сіздерді шаттандырар

«Супер аналар» сайысы аяқталды.

«Супер анаға» қатысып өз өнерлерін көрсеткен аналарға мың да бір рахмет.